CELEX: 32013D0090
Language: mt
Date: 2013-02-18 00:00:00
Title: 2013/90/UE: Deċiżjoni ta’ Implimentazzjoni tal-Kummissjoni tat- 18 ta’ Frar 2013 li tapprova l-pjan għall-eradikazzjoni tad-deni klassiku tal-ħnieżer fil-ħanżir salvaġġ u t-tilqim ta’ emerġenza ta’ dawn il-ħnieżer f’ċerti żoni fil-Latvja (notifikata bid-dokument numru C(2013) 720)

20.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 47/70
            
         DEĊIŻJONI TA’ IMPLIMENTAZZJONI TAL-KUMMISSJONI
   tat-18 ta’ Frar 2013
   li tapprova l-pjan għall-eradikazzjoni tad-deni klassiku tal-ħnieżer fil-ħanżir salvaġġ u t-tilqim ta’ emerġenza ta’ dawn il-ħnieżer f’ċerti żoni fil-Latvja
   (notifikata bid-dokument numru C(2013) 720)
   (It-test bil-Latvjan biss huwa awtentiku)
   (2013/90/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2001/89/KE tat-23 ta’ Ottubru 2001 dwar il-miżuri tal-Komunità għall-kontroll tal-marda tal-infafet vesikolari (deni klassiku) tal-ħnieżer (1), u b’mod partikolari t-tieni sottoparagrafu tal-Artikolu 16(1) u r-raba’ sottoparagrafu tal-Artikolu 20(2) tiegħu,
   Billi:
   
               (1)
            
            
               Id-Direttiva 2001/89/KE tintroduċi l-miżuri minimi tal-Unjoni għall-kontroll tad-deni klassiku tal-ħnieżer, inklużi dawk li għandhom jiġu applikati jekk tiġi kkonfermata l-preżenza tad-deni klassiku tal-ħnieżer fil-ħnieżer slavaġ.
            
         
               (2)
            
            
               Il-Latvja kkonfermat il-preżenza tad-deni klassiku tal-ħnieżer fil-ħnieżer slavaġ f’Novembru 2012, fin-naħa tal-Lvant tat-territorju tagħha, mal-fruntiera tagħha mar-Russja u l-Belarus.
            
         
               (3)
            
            
               Wara li nstabu xi każi ta’ din il-marda fost iċ-ċingjali f’Novembru 2012, fl-istess żona ġew ikkonfermati wkoll tifqigħat tad-deni klassiku tal-ħnieżer f’xi rziezet żgħar.
            
         
               (4)
            
            
               Il-Latvja adottat il-miżuri biex il-marda tiġi kkontrollata kif stipulat fid-Direttiva 2001/89/KE, u dawn wasslu għall-eradikazzjoni tal-marda minn dawn l-irziezet.
            
         
               (5)
            
            
               Fid-dawl tal-qagħda epidemjoloġika, fil-15 ta’ Jannar 2013, b’konformità mad-Direttiva 2001/89/KE, il-Latvja bagħtet pjan għall-eradikazzjoni tad-deni klassiku tal-ħnieżer fiż-żona kkonċernata ta’ dak l-Istat Membru lill-Kummissjoni. Barra minn hekk, billi l-Latvja biħsiebha tintroduċi t-tilqim għall-ħnieżer slavaġ, fl-istess data ressqet pjan ta’ tilqim quddiem il-Kummissjoni għall-approvazzjoni tagħha.
            
         
               (6)
            
            
               Dawn il-pjanijiet imressqa mill-Latvja ġew eżaminati mill-Kummissjoni u nstab li huma konformi mad-Direttiva 2001/89/KE.
            
         
               (7)
            
            
               Għal raġunijiet ta’ trasparenza, jixraq li f’din id-Deċiżjoni jiġu stabbiliti ż-żoni ġeografiċi tal-Latvja fejn għandu jiġi implimentat il-pjan ta’ qerda u fejn għandu jsir it-tilqim tal-ħnieżer slavaġ.
            
         
               (8)
            
            
               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Il-pjan imressaq mil-Latvja fil-15 ta’ Jannar 2013 għall-qerda tad-deni klassiku tal-ħnieżer fiż-żoni msemmija fil-Parti 1 tal-Anness huwa approvat.
   Artikolu 2
   Il-pjan imressaq mil-Latvja fil-15 ta’ Jannar 2013 għat-tilqim b’emerġenza tal-ħnieżer slavaġ fiż-żoni msemmija fil-Parti 2 tal-Anness huwa approvat.
   Artikolu 3
   Il-Latvja trid iddaħħal fis-seħħ il-liġijiet, ir-regolamenti u d-dispożizzjonijiet amministrattivi għall-implimentazzjoni tal-pjanijiet imsemmijin fl-Artikoli 1 u 2.
   Artikolu 4
   Din id-Deċiżjoni hija indirizzata lir-Repubblika tal-Latvja.
   
      Magħmul fi Brussell, it-18 ta’ Frar 2013.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 316, 1.12.2001, p. 5.
   
      ANNESS
      PARTI 1
      
         Iż-żoni koperti mill-pjan ta’ qerda
      
      Fil-komun ta’ Alūksnes, id-distretti ta’ Pededzes u ta’ Liepnas. Fil-komun ta’ Rēzeknes, id-distretti ta’ Pušas, ta’ Mākoņkalna u ta’ Kaunatas. Fil-komun ta’ Daugavpils, id-distretti ta’ Dubnas, ta’ Višķu, ta’ Ambeļu, ta’ Biķernieku, ta’ Maļinovas, ta’ Naujenes, ta’ Tabores, ta’ Vecsalienas, ta’ Salienas, ta’ Skrudalienas, ta’ Demenes u ta’ Laucesas. Fil-komun ta’ Balvu, id-distretti ta’ Vīksnas, ta’ Kubuļu, ta’ Balvu, ta’ Bērzkalnes, ta’ Lazdulejas, ta’ Briežuciema, ta’ Vectilžas, ta’ Tilžas, ta’ Krišjāņu u ta’ Bērzpils. Fil-komun ta’ Rugāju, id-distretti ta’ Rugāju u ta’ Lazdukalna. Fil-komun ta’ Viļakas, id-distretti ta’ Žiguru, ta’ Vecumu, ta’ Kupravas, ta’ Susāju, ta’ Medņevas u ta’ Šķilbēnu. Fil-komun ta’ Baltinavas, id-distrett ta’ Baltinavas. Fil-komun ta’ Kārsavas, id-distretti ta’ Salnavas, ta’ Malnavas, ta’ Goliševas, ta’ Mērdzenes u ta’ Mežvidu. Fil-komun ta’ Ciblas, id-distretti ta’ Pušmucovas, ta’ Līdumnieku, ta’ Ciblas, ta’ Zvirgzdenes u ta’ Blontu. Fil-komun ta’ Ludzas, id-distretti ta’ Ņukšu, ta’ Briģu, ta’ Isnaudas, ta’ Nirzas, ta’ Pildas, ta’ Rundēnu u ta’ Istras. Fil-komun ta’ Zilupes, id-distretti ta’ Zaļesjes, ta’ Lauderu u ta’ Pasienes. Fil-komun ta’ Dagdas, id-distretti ta’ Andzeļu, ta’ Ezernieku, ta’ Šķaunes, ta’ Svariņu, ta’ Bērziņu, ta’ Ķepovas, ta’ Asūnes, ta’ Dagdas, ta’ Konstantinovas u ta’ Andrupenes. Fil-komun ta’ Aglonas, id-distretti ta’ Kastuļinas, ta’ Grāveru, ta’ Šķeltovas u ta’ Aglonas. Fil-komun ta’ Krāslavas, id-distretti ta’ Aulejas, ta’ Kombuļu, ta’ Skaistas, ta’ Robežnieku, ta’ Indras, ta’ Piedrujas, ta’ Kalniešu, ta’ Krāslavas, ta’ Kaplavas, ta’ Ūdrīšu u ta’ Izvaltas.
      PARTI 2
      
         Iż-żoni koperti mill-pjan tilqim ta’ emerġenza
      
      Fil-komun ta’ Alūksnes, id-distretti ta’ Pededzes u ta’ Liepnas. Fil-komun ta’ Rēzeknes, id-distretti ta’ Pušas, ta’ Mākoņkalna u ta’ Kaunatas. Fil-komun ta’ Daugavpils, id-distretti ta’ Dubnas, ta’ Višķu, ta’ Ambeļu, ta’ Biķernieku, ta’ Maļinovas, ta’ Naujenes, ta’ Tabores, ta’ Vecsalienas, ta’ Salienas, ta’ Skrudalienas, ta’ Demenes u ta’ Laucesas. Fil-komun ta’ Balvu, id-distretti ta’ Vīksnas, ta’ Kubuļu, ta’ Balvu, ta’ Bērzkalnes, ta’ Lazdulejas, ta’ Briežuciema, ta’ Vectilžas, ta’ Tilžas, ta’ Krišjāņu u ta’ Bērzpils. Fil-komun ta’ Rugāju, id-distretti ta’ Rugāju u ta’ Lazdukalna. Fil-komun ta’ Viļakas, id-distretti ta’ Žiguru, ta’ Vecumu, ta’ Kupravas, ta’ Susāju, ta’ Medņevas u ta’ Šķilbēnu. Fil-komun ta’ Baltinavas, id-distrett ta’ Baltinavas. Fil-komun ta’ Kārsavas, id-distretti ta’ Salnavas, ta’ Malnavas, ta’ Goliševas, ta’ Mērdzenes u ta’ Mežvidu. Fil-komun ta’ Ciblas, id-distretti ta’ Pušmucovas, ta’ Līdumnieku, ta’ Ciblas, ta’ Zvirgzdenes u ta’ Blontu. Fil-komun ta’ Ludzas, id-distretti ta’ Ņukšu, ta’ Briģu, ta’ Isnaudas, ta’ Nirzas, ta’ Pildas, ta’ Rundēnu u ta’ Istras. Fil-komun ta’ Zilupes, id-distretti ta’ Zaļesjes, ta’ Lauderu u ta’ Pasienes. Fil-komun ta’ Dagdas, id-distretti ta’ Andzeļu, ta’ Ezernieku, ta’ Šķaunes, ta’ Svariņu, ta’ Bērziņu, ta’ Ķepovas, ta’ Asūnes, ta’ Dagdas, ta’ Konstantinovas u ta’ Andrupenes. Fil-komun ta’ Aglonas, id-distretti ta’ Kastuļinas, ta’ Grāveru, ta’ Šķeltovas u ta’ Aglonas. Fil-komun ta’ Krāslavas, id-distretti ta’ Aulejas, ta’ Kombuļu, ta’ Skaistas, ta’ Robežnieku, ta’ Indras, ta’ Piedrujas, ta’ Kalniešu, ta’ Krāslavas, ta’ Kaplavas, ta’ Ūdrīšu u ta’ Izvaltas.